                                           udskrift
                                                 af
                               østre landsrets dombog
                                          ____________
                                               dom
afsagt den 28. september 2018 af østre landsrets 6. afdeling
(landsdommerne kåre mønsted, sanne kolmos og caroline østergaard nielsen (kst.) med
domsmænd).
6. afd. nr. s-1769-18:
anklagemyndigheden
mod
1) t2
(cpr.nr. …95-…)
(advokat michael sahl nielsen, besk.)
2) t1
(cpr.nr. …93-…)
(advokat mads kramme, besk.)
københavns byrets dom af 8. juni 2018 (ss 3-10348/2018) er anket af t2 og t1 med påstand
om frifindelse, subsidiært formildelse.
anklagemyndigheden har påstået skærpelse.
vidnet f har gentaget sin erstatningspåstand for byretten om betaling af 1.365 kr. og sit
forbehold om sidenhen at gøre eventuelt krav gældende for tabt arbejdsfortjeneste og varigt
mén.
de tiltalte har også for landsretten bestridt erstatningspligten, men anerkendt kravets be-
løbsmæssige størrelse.
                                                 - 2 -
anklageren har under hovedforhandlingen for så vidt angår tiltalte t2 berigtiget
udvisningspåstanden i anklageskriftet, således at den på ny er som anført i det oprindelige
anklageskrift, det vil sige i medfør af udlændingelovens § 49, stk. 1, jf. § 24, nr. 1, jf. § 22, nr.
6, jf. § 32, stk. 1, jf. stk. 3.
vidnet f henvendte sig retteligt på skadestuen den 13. oktober 2017 og ikke den 13.
november 2017 som anført i dommen vedrørende politiattesten.
der er også i landsretten afspillet videooptagelser fra 5 kameraer i og udenfor 7-eleven.
forklaringer
der er i landsretten afgivet supplerende forklaring af de tiltalte og vidnerne f og a.
den i byretten af vidnet b afgivne forklaring er dokumenteret i medfør af retsplejelovens §
923.
tiltalte t2 har forklaret blandt andet, at grundlovsforhøret var en meget chokerende oplevelse
for ham, og han havde svært ved rigtigt at huske, hvad der var sket. frem til det andet
retsmøde havde han god tid til at huske det skete. han slog fyren, der hedder f, én gang, og
da broderen og f herefter var aggressive over for hinanden, slog han f igen. det første slag
ramte f, men han er ikke sikker på, at det andet slag også ramte ham. bagefter er det åbenlyst,
at han forsøgte at forlade stedet og var i chok over, hvad der var sket. han tror ikke, at f
havde slået ham inden, at han første gang slog f.
f var meget fuld. fs kropssprog og aggressive attitude over for tiltalte var bekymrende. det
var helt sikkert som om, at f ville have ballade. han og broderen stod virkelig tæt ved siden
af hinanden ved skranken, og f stod lige så tæt på dem, så de tre stod virkelig tæt på
hinanden. det var f, som rykkede sig tættere på og til sidst meget tæt på. de stod måske en
halv meter fra hinanden. han følte sig truet af f og det på grund af fs hænder, ansigtsudtryk,
attitude og stemmeleje. f havde virkelig vrede i sin stemme. da det begyndte at eskalere med
det, der blev sagt, kunne man se, at fs hænder begyndte at spænde op, og at han knyttede sine
hænder. der var ikke andre grunde til at knytte næverne, end at vedkommende ville slås. det
var ikke tiltalte, der gav f anledning til at reagere, som han gjorde. det skyldtes alkohol.
                                                - 3 -
broderen stod ved den ene side af tiltalte, og f stod på den anden side af tiltalte. konflikten
opstod mellem tiltalte og f. broderen kom ind i det hele, da broderen så det første slag.
broderen ville forsvare tiltalte og prøvede at afbryde det. f flyttede herefter sine aggressioner
over på broderen.
de fulgtes til 7-eleven med den mand, der var daglig leder af pubben, de netop kom fra.
første gang vedkommende kom ind til dem i forretningen, talte de om mad og om planerne
for resten af aftenen. de ville tage hjem bagefter, idet det var sent. på det tidspunkt, hvor f
begyndte at tale med tiltalte og være aggressiv rent sprogligt, sagde f, at tiltalte skulle lade
ham være, og at tiltalte var en ”pik”. tiltalte var ude af forretningen, medens broderen sloges
med f, og han prøvede at gøre tiltalte mere afslappet ved at røre ved ham og sige ”slap af”.
tiltalte t1 har forklaret blandt andet, at han havde drukket fire til fem øl i løbet af aftenen.
han havde også drukket vand. han var ikke beruset. første gang han ramte f, var det med
flasken, som han havde i hånden med ind i butikken. f udfordrede med sit kropssprog først
broderen og kaldte broderen ”fisse” på engelsk og derefter udfordrede f dem begge ved at
sige, at han kunne slås mod dem en ad gangen eller med dem begge to på en gang. han lagde
sin hånd på fs skulder for at få kølet situationen ned. han var i midten mellem f og broderen,
og broderen slog f bag om tiltaltes ryg. da tiltalte ville betale, var f helt tæt op i ansigtet på
ham og havde knyttede næver. han tror, at f trak i ham, så de begge faldt ned på gulvet.
tiltalte faldt ned på siden, og tiltaltes venstre tommelfinger kom ind i munden på f. før dette
tror han, at tiltalte en til to gange prøvede at komme op og væk. han tror, at det var den anden
gang, at hans finger kom ind i munden på f. han slog ikke f, før tommelfingeren kom ind i
munden på f. han var bange for skade på ledbåndene i fingeren. det var den højre tommeltot,
som han skar sig på, da flasken gik itu. han ved ikke, hvor broderen var, medens de to var
nede på gulvet. de lavede begge ret meget larm. tiltalte forstod godt alvoren i situationen og
prøvede derfor at komme væk. han var i panik og følte angst og bekymring. f kastede noget
efter ham, da han forlod butikken. det var medens tiltaltes tommelfinger var i munden på f,
og f havde fat i tiltaltes skjorte, at broderen forsøgte at skille dem ad. det lykkedes, og de
slap afsted.
                                                - 4 -
tiltalte blandede sig for at tage ”gassen” ud af konflikten. han slog med flasken på grund af
fs væremåde og den måde, som f kom imod ham på. det var fs kropssprog, og det at f stod
med en pose med flasker i og svingede med posen, som bevirkede, at han helt sikkert troede,
at f ville slå ham med posen med indhold. det var ikke planlagt, at han slog f med flasken.
han tænkte ikke rigtig over, at flasken var i hans hånd. hans plan var at få f væk fra ham på
den mindst aggressive måde.
da de kom ind i 7-eleven, så han f sveje i det fjerne og komme hen til dem. f begyndte ikke i
den mest aggressive form, men det udviklede sig hurtigt, og man kunne bare se, at f var ude
på at slås. der gik vel 30 sekunder, fra de kom ind i forretningen, til at f nærmede sig dem.
der var ingen grund til, at f skulle gå hen imod dem. han var henne ved kassen med broderen
på sin højre side, da f kom hen imod ham ved tiltaltes venstre side. han så også f knytte
næverne ca. et minut inde i samtalen samtidig med, at f begyndte at sige, at broderen lignede
liam fra oasis, og at f hader oasis. da det mellem broderen og f skete, var f og broderen
mindre end en halv meter fra hinanden.
vidnet f har forklaret blandt andet, at han drak fem til seks øl den aften. han drikker normalt
øl for at hygge sig og ikke for at få det dårligt. han følte sig beruset. han var bevidst om at
have drukket øl, men var ikke døddrukken. han var i kontrol over, hvad han sagde og gjorde.
han talte med personerne, inden det skete. han kan ikke længere huske, hvad de talte om. det
er muligt, at de har talt grimt til hinanden. han husker ikke, hvilke ord der blev brugt. det
sker, at han forsøger sig med humor, og det er lidt afhængig af, hvem pågældende er, om det,
vidnet siger, falder i god jord. han var ikke ude på at slås – det er han aldrig. han husker ikke
at skulle være løbet efter de tiltalte på noget tidspunkt. han tror, at han fik et adrenalinchok,
og han husker først noget fra det tidspunkt, hvor han fik hjælp af ekspedienten i forretningen.
han startede med at tale med manden med overskægget, og så eskalerede tingede. efter at det
havde været de to, så blev det senere til vold, hvor alle var involveret. bagefter har det været
svært at sige, hvor mange involverede der var, hvor mange slag han fik, og hvor mange der i
det hele taget var til stede.
han havde haft en friaften, hvor han havde været på sin stambar, hvor hans venner også kom.
han skulle købe mad i 7-eleven. han kan ikke forklare, hvorfor han ikke forlod forretningen i
det øjeblik, han havde betalt for sine varer. han husker, at han talte med ekspedienten, men
                                               - 5 -
ikke hvad de talte om. da de to brødre kom frem til kassen, blev han stående. han ved ikke
hvorfor, men han ved, at det var der, at de begyndte at tale med hinanden. han husker ikke,
hvorfor de begyndte at tale sammen, og hvorfor det eskalerede, og der er jo næsten også gået
et år siden overfaldet. det er muligt, at han provokerede de to tiltalte, men det var i givet fald
tilfældet fra begge sider. han kan ikke huske, hvordan det skete, og hvad der skete. han
opfatter ikke sig selv som en aggressiv person. han husker ikke at skulle have kommenteret
den ene broders udseende. han husker faktisk svagt noget om oasis, og hvis han har sagt, at
den ene lignede en fra oasis, så har det i givet fald nærmest været ment som en kompliment.
han husker ikke, om han ville have fat på ham, der slog ham først. han kan huske, at han
faldt til gulvet sammen med ham med overskægget, som vidnet holdt fast i. han husker ikke,
om han kastede noget efter de to tiltalte. han forsøgte at forsvare sig selv med de midler, han
havde. han husker, at han fik slag, mens han lå på gulvet, men selvfølgelig ikke, hvor mange
slag han fik. han husker ikke, om han slog den anden nede på gulvet.
han husker, at der var fire til fem personer i 7-eleven på det omhandlede tidspunkt. ordene
om, at de kunne komme en ad gangen, udvekslede han med ham med overskægget før
slagsmålet. han sagde dette, fordi han havde en følelse af, at der var optræk til slagsmål. han
troede, at slagsmål var umiddelbart overhængende. han kan ikke forklare det nærmere. det
var en fornemmelse, som han havde. han indrømmer, at han kan have bidraget til situationen.
han husker, at der var en ordveksling, men han husker ikke indholdet i dag.
vidnet a har forklaret blandt andet, at han ikke husker, hvad han og f talte om. de talte
engelsk sammen. anmelderen kom ind, og de to talte sammen om, hvordan der kunne tages
kontakt til politiet. f var færdig med at handle, da de andre kom ind. medens de to tiltalte var
ved at handle, blev f stående og talte. han husker ikke, hvad f sagde.
personlige oplysninger
t2 har om sine personlige forhold supplerende forklaret blandt andet, at han kom til danmark
for knap to år siden. inden da havde han i et til to år flere gange været på besøg i danmark for
at se landet. han blev først tilmeldt lidt senere, fordi han ikke vidste, om han ville blive
boende her. han bor på … boulevard sammen med sin kæreste. de har boet sammen i ca. 1
år. planen er at få en større lejlighed og måske et par kæledyr og måske stifte en lille familie
og slå sig ned. han har skiftet job og arbejder i samme branche, men i et andet firma med
                                               - 6 -
større muligheder. han er faldet til med det samme. han tjener ca. 30.000 kr. om måneden.
hans kæreste arbejder også. han ved ikke, hvad hun tjener. de har altid en behagelig sum
penge. hun arbejder for et billetagentur. hans far og mor bor i england. han har igen kontakt
med faderen, men kontakt med moderen. forældrene har mange børn, og de to tiltalte er
måske bare lidt i vejen. han har ingen helbredsproblemer. han kan forvente at beholde sit job,
som giver ham gode muligheder for forfremmelse.
t1 har om sine personlige forhold supplerende forklaret blandt andet, at han har haft arbejde i
alle 7 år i danmark og betalt skat i danmark. han har været sammen med sin nuværende
kæreste i 1 år. de er forlovet og skal giftes, så snart denne sag er overstået. hun er gravid i
første trimester med deres fælles barn og har været til den første skanning. hun har tidligere
haft en positiv graviditetstest, men testen viste sig at give et falsk resultat. kæresten, som
netop er blevet bachelor i handel, er halvt dansk halvt amerikansk og statsborger begge steder.
hun har boet i danmark i 6 år. de har danske venner og et fast sted at bo, og han arbejder
fortsat som musiker. han har ikke forbindelse til sin far, men en lille bitte smule til sin mor.
han var sidst i england for to år siden. de øvrige 11 søskende er i england. de er alle yngre
end han er. det er parrets plan at blive i danmark og lade deres barn vokse op i danmark.
landsrettens begrundelse og resultat
også efter bevisførelsen for landsretten findes de tiltalte af de grunde, der er anført i dommen,
skyldige efter anklageskriftet. det tiltrædes således også, at der intet grundlag er for at anse de
tiltaltes voldsudøvelse for omfattet af bestemmelserne i straffelovens § 13 om nødværge.
landsretten finder ikke grundlag for at henføre forholdet under straffelovens § 248 om
legemsangreb under slagsmål eller bringe straffelovens § 82, nr. 3 eller 5, om strafformil-
dende omstændigheder i anvendelse, og straffen findes for hver af de tiltalte under hensyn til
forholdets karakter passende fastsat.
for begge tiltalte gælder, at der ikke er grundlag for at gøre straffen helt eller delvist betinget,
heller ikke med vilkår om samfundstjeneste.
for så vidt angår påstanden om udvisning bemærkes følgende:
                                                 - 7 -
tiltalte t2
tiltalte er britisk statsborger. han har efter det oplyste haft lovligt ophold i danmark i ca. 1 år
og 6 måneder.
tiltalte t2 er idømt en ubetinget straf af fængsel i 3 måneder for vold efter straffelovens §
245, stk. 1. herefter er betingelserne efter udlændingelovens § 24, nr. 1, jf. § 22, nr. 6, for at
udvise ham opfyldt. efter lovens § 26, stk. 2, skal tiltalte således udvises ubetinget,
medmindre det vil være i strid med danmarks internationale forpligtelser. for udlændinge,
som er omfattet af eu-reglerne, følger det af udlændingelovens § 26 b, at udvisning kun må
ske i overensstemmelse med de principper, der efter eu-reglerne gælder for begrænsning af
retten til fri bevægelighed, dvs. artikel 27, stk. 2, og artikel 28, stk. 1, i direktiv 2004/38/ef af
29. april 2004 (opholdsdirektivet).
efter karakteren af den begåede kriminalitet, herunder at forholdet er begået under anvendelse
af en ølflaske, finder landsretten, at kriminaliteten er udtryk for en adfærd, som udgør en reel,
umiddelbar og tilstrækkelig alvorlig trussel, der berører en grundlæggende samfundsinteresse,
jf. opholdsdirektivets artikel 27, stk. 2, 2. led.
tiltalte er 23 år. han har forklaret, at han kom til danmark for knap to år siden efter forud
herfor i et til to år flere gange at have været på besøg i danmark for at se landet. han har
tidligere arbejdet i danmark med at lave apps til iphone og har nu et nyt job i samme branche
og med gode fremtidsmuligheder. han tjener ca. 30.000 kr. om måneden. han er kæreste med
en dansk kvinde, og de har boet sammen i et års tid. hun arbejder i et billetagentur. de har en
god økonomi. han har ingen helbredsproblemer. han er født og opvokset i england, hvor
hans forældre og 11 mindre søskende er bosiddende. han har ingen kontakt med faderen, men
kontakt med moderen.
fire voterende finder efter en afvejning af den begåede kriminalitet over for oplysningerne om
tiltaltes personlige forhold, herunder om hans tilknytning til henholdsvis danmark og
england, at udvisning af tiltalte ikke kan anses for at stride mod proportionalitetsprincippet i
direktivets artikel 27, stk. 2, 1. led, sammenholdt med artikel 28, stk. 1.
                                                   - 8 -
to voterende finder efter en tilsvarende afvejning, at udvisning af tiltalte vil stride mod
proportionalitetsprincippet i direktivets artikel 27, stk. 2, 1. led, sammenholdt med artikel 28,
stk. 1.
der afsiges dom i overensstemmelse med stemmeflertallet, således at tiltalte t2 udvises.
i det oprindelige anklageskrift var udvisningspåstanden nedlagt i medfør af udlændingelovens
§ 49, stk. 1, jf. § 24, nr. 1, jf. § 22, nr. 6, med indrejseforbud gældende i 6 år, jf. § 32, stk. 1,
jf. stk. 3. i byretten blev anklageskriftet berigtiget således, at påstanden om udvisning for
tiltalte t2s vedkommende for så vidt angår henvisningen til udlændingelovens § 24, nr. 1,
blev ændret til § 24, nr. 2. i landsretten er anklageskriftet på ny berigtiget, således at det på ny
svarer til det oprindelige anklageskrift, hvor der henvises til udlændingelovens § 24, nr. 1.
det tiltrædes derfor, at indrejseforbuddet er meddelt for 6 år.
tiltalte t1
tiltalte er britisk statsborger. han har efter det oplyste haft lovligt ophold i danmark i ca. 7
år.
tiltalte t1 er idømt en ubetinget straf af fængsel i 3 måneder for vold efter straffelovens §
245, stk. 1. herefter er betingelserne efter udlændingelovens § 23, nr. 1, jf. § 22, nr. 6, for at
udvise ham opfyldt. efter lovens § 26, stk. 2, skal tiltalte således udvises ubetinget,
medmindre det vil være i strid med danmarks internationale forpligtelser. for udlændinge,
som er omfattet af eu-reglerne, følger det af udlændingelovens § 26 b, at udvisning kun må
ske i overensstemmelse med de principper, der efter eu-reglerne gælder for begrænsning af
retten til fri bevægelighed, dvs. artikel 27, stk. 2, og artikel 28, stk. 1, i direktiv 2004/38/ef af
29. april 2004 (opholdsdirektivet).
efter karakteren af den begåede kriminalitet, herunder at forholdet er begået under anvendelse
af en ølflaske, finder landsretten, at kriminaliteten er udtryk for en adfærd, som udgør en reel,
umiddelbar og tilstrækkelig alvorlig trussel, der berører en grundlæggende samfundsinteresse,
jf. opholdsdirektivets artikel 27, stk. 2, 2. led.
                                                - 9 -
tiltalte er 25 år. han har forklaret, at han har opholdt sig i danmark i ca. 7 år, og at han
gennem disse år har arbejdet som musiker på pubber, krydstogtskibe m.m. og betalt skat i
danmark. han har været sammen med sin nuværende kæreste i 1 år, og de bor sammen. de er
forlovet og skal giftes, så snart denne sag er overstået. hun er gravid i første trimester med
deres fælles barn og har været til den første skanning. hun har tidligere haft en positiv
graviditetstest, men testen viste sig at give et falsk resultat. kæresten har netop bestået en
bacheloruddannelse i handel. hun er af halvt dansk, halvt amerikansk afstamning og er
statsborger i begge lande. hun har boet i danmark i 6 år. de har danske venner. det er parrets
plan at blive i danmark og lade deres barn vokse op i danmark. han er født og opvokset i
england, hvor hans far og mor og 11 mindre søskende er bosiddende. han har ikke
forbindelse til sin far, men en lille bitte smule til sin mor. han var sidst i england for to år
siden.
fire voterende finder efter en afvejning af den begåede kriminalitet over for oplysningerne om
tiltaltes personlige forhold, herunder om hans tilknytning til henholdsvis danmark og
england, at udvisning af tiltalte ikke kan anses for at stride mod proportionalitetsprincippet i
direktivets artikel 27, stk. 2, 1. led, sammenholdt med artikel 28, stk. 1.
to voterende finder efter en tilsvarende afvejning, at udvisning af tiltalte vil stride mod
proportionalitetsprincippet i direktivets artikel 27, stk. 2, 1. led, sammenholdt med artikel 28,
stk. 1.
der afsiges dom i overensstemmelse med stemmeflertallet, således at tiltalte t1 udvises.
det tiltrædes, at indrejseforbuddet er meddelt for 6 år.
de juridiske dommere tiltræder afgørelsen om erstatning.
landsretten stadfæster med disse bemærkninger byrettens dom for så vidt angår begge de
tiltalte.
                                     thi kendes for ret:
                                              - 10 -
byrettens dom i sagen mod t2 stadfæstes.
byrettens dom i sagen mod t1 stadfæstes.
de tiltalte, t2 og t1, skal in solidum betale de dem hver især vedrørende sagsomkostninger
for landsretten, herunder salæret til deres respektive beskikkede forsvarere.
